528 लीटर के बूट स्पेस के साथ प्रीमियम सेडान में मिलेगा बड़ा कैबिन स्पेस, 21 मार्च को होगी लॉन्च
Booking of new generation Hyundai Verna starts. हुंडई मोटर इंडिया लिमिटेड (HMIL) ने भारत में न्यू जनरेशन हुंडई वरना (Hyundai Verna) की बुकिंग आज (2 मार्च) से शुरू कर दी है।
हुंडई मोटर इंडिया लिमिटेड (HMIL) ने भारत में न्यू जनरेशन हुंडई वरना (Hyundai Verna) की बुकिंग आज (2 मार्च) से शुरू कर दी है। इसके साथ ही कंपनी ने कार की कुछ डिटेल्स भी शेयर की हैं। सेडान सेगमेंट की इस कार को कंपनी 21 मार्च को लॉन्च करेगी। न्यू जनरेशन वरना का मुकाबला होंडा सिटी से होगा, जिसका फेसलिफ्ट भारतीय बाजार में लॉन्च किया जा चुका है।
ऑल-न्यू हुंडई वरना को एक फ्यूचरिस्टिक न्यू लैंग्वेज डिजाइन दिया गया है। कंपनी ने ऑल-न्यू हुंडई वरना का व्हीलबेस 70mm और विड्थ 35mm बढ़ाया है। इससे कार का कैबिन स्पेस और भी बढ़ गया है। अब वरना का व्हीलबेस 2670mm और विड्थ 1765mm हो गई है।
लाउंज जैसी आरामदायक होगी सेकेंड रो की सीट
कार की सेकेंड रो की सीट के पैसेंजर के लिए बेहतर जगह होगी, जिससे लाउंज जैसा आराम मिलेगा। कार में फ्रंट और रियर सीट के पैसेंजर के लिए बेहतर शोल्डर रूम, सुपीरियर लेग रूम और नी रूम मिलेगा। कार के बूट स्पेस अब 528 लीटर का हो गया है, जिसे कंपनी का दावा है कि यह सेगमेंट में सबसे अच्छा है।
और भी प्रीमियम हुआ हुंडई वरना का इंटीरियर
कार में स्टोरेज ऑप्टिमाइजेशन और यूटिलिटी स्पेस जैसे कि वाइडर ट्रंक ओपनिंग, फोन होल्डर, मल्टी-बॉटल होल्डर, मल्टी-पर्पज कंसोल और कूल्ड ग्लोवबॉक्स की सुविधा है। कार में एक इंटीग्रेटेड डिस्प्ले और स्लिम एयर वेंट्स दिया गया है, जो लक्जरी-कार जैसे लेआउट की पेश किया जाता है। कार को डुअल-टोन बेज और ब्लैक इंटीरियर और लेदर अपहोल्स्ट्री के साथ पेश किया जाएगा। डैशबोर्ड डिजाइन में सॉफ्ट-टच मटेरियल यूज किया गया है।
नहीं मिलेगा डीजल इंजन का ऑप्शन
हुंडई न्यू जनरेशन वरना में 1.5 लीटर का नेचुरल एस्पिरेटेड पेट्रोल इंजन और 1.5 लीटर का ही टर्बो पेट्रोल इंजन दे सकती है, लेकिन डीजल इंजन को हटा दिया गया है। इन इंजन के साथ 6 स्पीड मैनुअल गियरबॉक्स, DCT और CVT के ऑप्शन मिलेंगे। हुंडई इंडिया ने अपने चेन्नई प्लांट में भारतीय और ग्लोबल मार्केट के लिए नई वरना का उत्पादन शुरू कर दिया है। दावा किया जा रहा है कि कंपनी अप्रैल से कार की डिलिवरी शुरू कर देगी।